આ શબ્દ અમારા માટે પણ નવો હતો,પછી સમજ્યા કે ઈ.પી.આર. એટલે ઇમર્જન્સી પોલીસ રેકોર્ડ એટલે અમારે ૧૧ નંબરમાં જઈ ને ઈ.પી.આર. કરાવાનું હતું, ત્યાં પહોંચ્યા ત્યાંના ઓફિસરે થોડી પૂછતાંછ કરી સ્ટ્રેચર વાળાને બોલાવ્યો, અમારા માંથી એક એટલે ગામીના નામ નંબર લખ્યા ને પછી કેસ પેપર પર દવા ચાલુ કરવાનું લખી આપ્યું.અમે ૧૧ નંબરમાંથી બહાર નીકળ્યાને તરત જ સ્ટ્રેચર વાળો બોલી ઉઠ્યો કે એટલે જ અજાણ્યામાં અમે જતા જ નથી આ બધી માથાકૂટ કોણ કરે ! આ તો તમે હતા એટલે ! એની વાત પણ એકદમ વ્યવહારિક જ હતી.